Άλκης Παναγιωτίδης

Ο Άλκης Παναγιωτίδης (Θεσσαλονίκη, 1948) είναι Έλληνας ηθοποιός.

 Βιογραφικό 
Γεννήθηκε το 1948 στη Θεσσαλονίκη. Τελειώνοντας το σχολείο φοίτησε στη Δραματική Σχολή Γρηγόρη Βαφιά ενώ το 1968 εγκαταστάθηκε στη Γαλλία για να συνεχίσει τις σπουδές του στο αντικείμενο της υποκριτικής. Εκεί έζησε για τα επόμενα πέντε χρόνια φοιτώντας στο Theatre National Populaire. Το 1973 εμφανίστηκε για πρώτη φορά στον κινηματογράφο στη ταινία Το συμπόσιο. Από το 1973 μέχρι το 1979 έζησε στις Ηνωμένες Πολιτείες Αμερικής όπου συνέχισε τις σπουδές του ως ηθοποιός. Αργότερα συνέχισε την πορεία του στην Ελλάδα δουλεύοντας τόσο σε θέατρο, τηλεόραση και κινηματογράφο.

 Θέατρο 
Δούλεψε με τους εξής θιάσους και έπαιξε στα θεατρικά έργα: Το γλυκό πουλί της νιότης, του Τ. Ουίλίαμς (Μερκούρη / Φέρτης), Εσωτερικές ειδήσεις του Μάριου Ποντίκα, στο θέατρο Στοά, Ινδιάνοι του Άρθουρ Κόπιτ, στο θέατρο Ρε, Νάσος στο θέατρο Στοά, ΜΑΝΑ του Βίντκιεβιτς στο θέατρο Κάβα με την Τ. Νικηφοράκη. Ξαφνικά πέρσι το καλοκαίρι του Τ.Ουίλίαμς στο θέατρο Ορβο με την Νικη Τριανταφυλλιδη. Πιαφ στο Αθηναϊκό κηποθέατρο,της Παμ Γκειμς, Κουρελια από μετάξι του Βατσλαβ Χαβελ,με την Αθηναϊκή σκηνή στην Θεσσαλονίκη. Η κυρία έχει νεύρα με την Βιλμα Κυρου. Κονσέρτο για ψάρια, θέατρο Brodway. Ιστορία στον Ζωολογικό κήπο του Εντουαρντ Αλμπυ, Θέατρο της γελοιότητος. Χρυσό αγόρι του Κλίφορντ Οντετς. Αθλιοι του Β Ουγκω, Ιαβέρης,στο θέατρο Καλουτα, Εκαβη του Ευριπιδη στο θέατρο Στοά, Αγαμέμνων. Οι πτεροδάκτυλοι στο θέατρο Βρετανία σκηνοθεσία Β. Μαυρομάτη. Στο θέατρο Πράξις της οδού Κεφαλληνίας με την Μπετυ Αρβανιτη, έπαιξε στα έργα, Επιστροφή του Πιντερ, σκηνοθεσία Ν.Μαστοράκη, Γλαρος του Τσεχωφ, σκηνοθεσία Ν.Μαστορακη και  τέλος καλά Χριστούγεννα σκηνοθεσία Τασου Μπαντη. Τα ορφανά του Κεσλερ σκηνοθεσία Δ. Παπαδόπουλου. Μεφιστο Εθνικό θέατρο, σκηνοθεσία Ν. Μαστοράκης.

 Κινηματογράφος 
Το 1978 εμφανίστηκε στις κινηματογραφικές ταινίες 1922 και Δύο φεγγάρια τον Αύγουστο. Την επόμενη χρονιά έλαβε μέρος στην ταινία Τα κουρέλια τραγουδάνε ακόμα... και στην ταινία μικρού μήκους Μαρία Ευαγγελίου. Το 1983 συμμετείχε σε συνολικά πέντε κινηματογραφικές παραγωγές: Γλυκιά συμμορία, Η κόντρα, Τα βαποράκια, Το τραγούδι της επιστροφής και Ντελίριο - Μια άλλη άποψη της βίας. Το 1987 ακολούθησαν ακόμα τέσσερις κινηματογραφικές συμμετοχές: BIOS + πολιτεία, 120 ντεσιμπέλ, Made in Greece και Τεριρέμ.

 Τηλεόραση 
Έκανε το τηλεοπτικό του ντεμπούτο τη σεζόν 1978-1979 στη σειρά Συνταγματάρχης Λιάπκιν στο ρόλο του Καραμάνου. Ακολούθησαν διάφορες συμμετοχές σε σειρές της κρατικής τηλεόρασης όπως Οι κληρονόμοι, Οι απόμαχοι, Το πάθος, Αληθινές ιστορίες, Οι συμμαθήτριες και Μικρές αγγελίες. Τη σεζόν 1987-1988 πρωταγωνίστησε στη σειρά Η συμμορία της Μαίρης ενώ την επόμενη σεζόν είχε έναν από τους πρωταγωνιστικούς ρόλους στη σειρά μυστηρίου Ποιος είναι ο Κος Αλεξίου?. Η πρώτη του εμφάνιση σε σειρά στην ιδιωτική τηλεόραση ήταν το 1990 στη σειρά μυστηρίου Το μυστικό του Άρη Μπονσαλέντη. Ακολούθησαν διάφορες έκτακτες εμφανίσεις σε σειρές όπως Οι τρεις Χάριτες, Οι Απαράδεκτοι, Μπελάδες για δύο, Παράλληλοι δρόμοι και Τμήμα Ηθών. Τη σεζόν 1994-1995 πρωταγωνίστησε στην κωμική σειρά Cherchez la femme ενώ την περίοδο 1995-1996 έπαιξε στην αστυνομική σειρά Σκορπιός. Ακολούθησαν οι δραματικές σειρές Προδοσία, Η συκοφαντία του αίματος και Στη σκιά του πολέμου.

Από το 2002 μέχρι το 2004 υποδύθηκε τον Μιχάλη Γεωργίου, τηλεοπτικό σύζυγο της Πέμης Ζούνη, στη γνωστή δραματική τηλεοπτική σειρά του Χριστόφορου Παπακαλιάτη Κλείσε τα μάτια. Το 2005 ακολούθησαν δύο ακόμη γνωστοί τηλεοπτικοί του ρόλοι. Αρχικά εμφανίστηκε στα δύο πρώτα επεισόδια της κωμικής σειράς Στο Παρά Πέντε στο ρόλο του υπουργού Ευαγγέλου Σταυριανίδη. Η δεύτερη του εμφάνιση, για εκείνη τη σεζόν, ήταν στη σειρά Πενήντα Πενήντα όπου υποδύθηκε τον Αλκιβιάδη Μπελούτσι, το τέταρτο μέλος της ανδροπαρέας της σειράς λαμβάνοντας μέρος στα πρώτα εννέα επεισόδια. Ακολούθησε το επεισόδιο "Ντίντα" στην κωμική σειρά Το Κόκκινο Δωμάτιο ενώ τη σεζόν 2006-2007 ήταν μέρος του καστ της δραματικής σειράς Αν μ' αγαπάς υποδυόμενος το δικηγόρο Σταύρο Δελή. Από το 2008 μέχρι το 2010 πρωταγωνίστησε στην αστυνομική κωμωδία L.A.P.D. στο ρόλο του αστυνομικού Λάμπρου Μπελεγρή.

 Φιλμογραφία 
 Κινηματογράφος 
+ΈτοςΤίτλος Ρόλος1973Το συμπόσιο19781922Δυο φεγγάρια τον Αύγουστοεραστής 1979Τα κουρέλια τραγουδάνε ακόμα...ΆλκηςΜαρία Ευαγγελίου1982Ο ρεπόρτερ1983Γλυκιά συμμορίαΞάνθος Η κόντραΠαπαγάλοςΤα βαποράκιαΡεμούλαςΤο τραγούδι της επιστροφήςΝτελίριο - Μια άλλη άποψη της βίαςΠέτρος 1985Βαριετέ1987BIOS + πολιτείαΒούλης Μαρλαφέκας 120 ντεσιμπέλMade in GreeceΤεριρέμΑχιλλέας 1988Φάκελος Πολκ στον αέραΓουΐκαμ1989Oh BabylonΠενθέας 1993Γυναίκες δηλητήριο Μάρκος Ιορδάνογλου 1995Με μια κραυγή1996Σαπουνόπετρα: Το χρήμα στο λαιμό σαςΑλέκος Βαρνέζης Ο βαρώνος1998Προστάτης οικογένειαςΣωκράτης Λειβαδινός Οι αριθμημένοιΓεράσιμος 1999ΝετρίνοΔημήτρης Die JungfrauΒάλκοτ Θηλυκή εταιρείαΤσελέπης 2000Φτηνά τσιγάραΤάκης 2002Η φούσκασερβιτόρος 2003Μην περνάς ανάβει κόκκινοΔαμπάσης 2004Τεστοστερόνηάνθρωπος στο πλοίο2005Η γυναίκα είναι σκληρός άνθρωποςΑθανασιάδης The zero yearsΗ καρδιά του κτήνουςανακριτής2010Το σινεμά γυμνόΟ Ίδιος 4 μαύρα κουστούμιαΜπάμπης The flight of the swan2014ΕβίβαΆρης 2015ΕιμαρμένηΑνδρέας Μαριανός Η κόρη του Ρέμπραντ2018ΟμπρέλαΑλέκος Μαγικό δέρμα2022I Love GreeceΑνδρέας

 Παραπομπές 

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου